

**ԵՐԵՎԱՆԻ ՔԱՂԱՔԱՊԵՏԱՐԱՆ**

|  |
| --- |
| ՀՀ, 0015, ք.Երևան. Արգիշտի 1 |
| № Ն/11329-22 « 28 » հունիսի 2022թ. |
|  |

**«Կապանի մեքենաշինական գործարան» ԲԲ ընկերության**

**տնօրեն՝ Ս. Ավագյանին**

**/ք. Կապան, Գործարանայիյն 20 /**

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

Երևանի քաղաքապետարանի և «Կապանի մեքենաշինական գործարան» ԲԲ ընկերության միջև 26.01.2022 թվականին կնքված «ԵՔ-ԲՄԱՊՁԲ-22/4» ծածկագրով ապրանքի մատակարարման պայմանագրի(այսուհետ Պայմանագիր) 1.1 կետի համաձայն՝ «Վաճառողը պարտավորվում է սույն պայմանագրով սահմանված կարգով, նախատեսված ծավալներով, ձևով և ժամկետներում կատարել սույն պայմանագրի (այսուհետ՝ պայմանագիր) N 1 Հավելվածով սահմանված Տեխնիկական բնութագիր-գնման ժամանակացույցով նախատեսված ապրանքը(այսուհետ ապրանք), իսկ Գնորդը պարտավորվում է ընդունել ապրանքը և վճարել դրա համար»:

Պայմանագրի անբաժանելի մասը կազմող N 1 հավելվածի Տեխնիկական բնութագիր-գնման ժամանակացույցով նախատեսված է եղել աշխատանքների ծավալի 20%-ը իրականացնել 2-րդ, 70%-ը՝ 3-րդ և 10%-ը՝ 4-րդ եռամսյակներում, սակայն նախատեսված աշխատանքները չեն կատարվել:

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

Պայմանագրի 2.3.3 կետի համաձայն՝ Վաճառողը իրավունք ունի միակողմանի լուծել պայմանագիրը և պահանջել հատուցելու իրեն պատճառված վնասները, եթե Գնորդը էականորեն խախտել է պայմանագիրը:

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հաշվի առնելով այն հանգամանքը, որ «Կապանի մեքենաշինական գործարան» ԲԲ ընկերությունը խախտել է պայմանագրով սահմանված պարտավորությունները՝ ղեկավարվելով վերը նշված իրավական հիմքերով` Վաճառողը միակողմանի մասնակի լուծում է պայմանագիրը՝ պատշաճ ծանուցումն ապահովելու նպատակով կիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» Կարգի 33-րդ կետի 17-րդ ենթակետով սահմանված դրույթները:

**ՀԱՐԳԱՆՔՈՎ**

**ՇԻՆԱՐԱՐՈՒԹՅԱՆ ԵՎ**

**ԲԱՐԵԿԱՐԳՄԱՆ ՎԱՐՉՈՒԹՅԱՆ ՊԵՏԻ**

**ԺԱՄԱՆԱԿԱՎՈՐ ՊԱՇՏՈՆԱԿԱՏԱՐ` ԽՈՐԵՆ ԳՐԻԳՈՐՅԱՆ**

